на дейностите по обслужване на въздушното движение
 Обслужването на въздушното движение обхваща следните услуги:
 а)
 обслужване по контрол на въздушното движение за постигане на целите, посочени в точка ATS.TR.100, букви а), б) и в), което се дели на три части, както следва:
 (1)
 обслужване по контрол на района: предоставяне на обслужване по контрол на въздушното движение за контролирани полети, с изключение на етапите от тези полети, описани в подточки 2 и 3 от настоящата точка, за постигане на целите, определени в точка ATS.TR.100, букви а) и в);
 (2)
 обслужване по контрол на подхода: предоставяне на обслужване по контрол на въздушното движение за етапите от контролирани полети, свързани с долитане или отлитане, за постигане на целите, определени в точка ATS.TR.100, букви а) и в); и
 (3)
 обслужване по контрол на летищния трафик: предоставяне на обслужване по контрол на летищния трафик, с изключение на етапите от полети, описани в подточка 2 от настоящата точка, за постигане на целите, определени в точка ATS.TR.100, букви а), б) и в).
 б)
 полетно-информационно обслужване или консултативно обслужване на въздушното движение, или и двете, за постигане на целта, определена в точка ATS.TR.100, буква г);
 в)
 аварийно-оповестително обслужване за постигане на целта, определена в точка ATS.TR.100, буква д).
 ATS.TR.110 Създаване на органи, предоставящи обслужване на въздушното движение
 а)
 Обслужването на въздушното движение се осъществява от обособени органи, както следва:
 (1)
 създават се центрове за полетна информация, които предоставят полетно-информационно обслужване и аварийно-оповестително обслужване в райони за полетна информация, освен ако отговорността за предоставянето на такова обслужване в района за полетна информация е възложена на орган за контрол на въздушното движение, разполагащ с подходящи средства за осъществяване на такава отговорност;
 (2)
 създават се органи за контрол на въздушното движение, които предоставят обслужване по контрол на въздушното движение, полетно-информационно обслужване и аварийно-оповестително обслужване в контролирани райони, контролирани зони и на контролирани летища;
 (3)
 създават се органи за летищно полетно-информационно обслужване, които предоставят полетно-информационно обслужване и аварийно-оповестително обслужване на летища с полетно-информационно обслужване и във въздушното пространство, свързано с такива летища.
 б)
 Създава(т) се пункт или пунктове за събиране на докладите за обслужване на въздушното движение или други структури, които да получават доклади, отнасящи се до обслужването на въздушното движение, и полетни планове, представяни преди отлитане.
 ATS.TR.115 Обозначаване на органите за обслужване на въздушното движение
 а)
 Органите за обслужване на въздушното движение се обозначават недвусмислено, както следва:
 (1)
 районните контролни центрове и центровете за полетна информация обикновено се обозначават с името на близкия град, населено място, географски обект или район;
 (2)
 летищната контролна кула или органът за контрол на подхода обикновено се обозначават с името на летището, което обслужват, или с името на близкия град, населено място, географски обект или район;
 (3)
 органите за летищно полетно-информационно обслужване обикновено се обозначават с името на летището, което обслужват, или с името на близкия град, населено място, географски обект или район.
 б)
 Към наименованието на органите и службите за обслужване на въздушното движение се добавя едно от следните означения, според случая:
 (1)
 районен контролен център — КОНТРОЛ (CONTROL);
 (2)
 контрол на подхода — ПОДХОД